

**LIETUVOS RESPUBLIKOS APLINKOS MINISTRAS**

**Į S A K Y M A S**

**DĖL KVIETIMO teikti paraiškas atnaujinti (modernizuoti) daugiabučius namus**

2016 m. rugpjūčio 26 d. Nr. D1-568

Vilnius

Vadovaudamasis Lietuvos Respublikos Vyriausybės 2009 m. gruodžio 16 d. nutarimo Nr. 1725 „Dėl Valstybės paramos daugiabučiams namams atnaujinti (modernizuoti) teikimo ir daugiabučių namų atnaujinimo (modernizavimo) projektų įgyvendinimo priežiūros taisyklių patvirtinimo ir daugiabučio namo atnaujinimo (modernizavimo) projektui įgyvendinti skirto kaupiamojo įnašo ir (ar) kitų įmokų didžiausios mėnesinės įmokos nustatymo“ 5 punktu ir Paraiškų atnaujinti (modernizuoti) daugiabutį namą teikimo, vertinimo ir atrankos tvarkos aprašu, patvirtintu Lietuvos Respublikos aplinkos ministro 2015 m. balandžio 1 d. įsakymu Nr. D1-267 „Dėl Paraiškų atnaujinti (modernizuoti) daugiabutį namą teikimo, vertinimo ir atrankos tvarkos aprašo patvirtinimo“ (toliau – Paraiškų atrankos aprašas):

1. S k e l b i u kvietimą savivaldybės administracijoms (toliau – pareiškėjai) teikti paraiškas atnaujinti (modernizuoti) daugiabučius namus.

2. N u s t a t a u:

2.1. bendrą priimamų paraiškų skaičių – 500 vnt. paraiškų, kurias pareiškėjai teikia įgyvendinti daugiabučių namų atnaujinimo (modernizavimo) projektams (toliau – Projektams), ir 25 vnt. paraiškų, kurias Birštono, Utenos rajono ir Šiaulių miesto savivaldybės teikia įgyvendinti projektams pagal šių savivaldybių patvirtintas savivaldybių kvartalų energinio efektyvumo didinimo programas;

2.2. paraiškų pateikimo terminą iki 2017 m. vasario 20 d.

3. Paskirstau paraiškų skaičių taip:

3.1. demonstraciniuose energinio efektyvumo didinimo kvartaluose 2016-2017 metais numatomiems įgyvendinti Projektams: Utenos rajono savivaldybė - 14 daugiabučių namų (toliau – namai), Birštono savivaldybė - 6 namai, Šiaulių miesto savivaldybė - 5 namai;

3.2. projektų įgyvendinimui, atsižvelgdamas į daugiabučių namų skaičių didžiuosiuose Lietuvos miestuose, 2013-2015 m. visų parengtų Projektų įgyvendinimą savivaldybėse, procentais nurodytą įsakymo priede:

3.2.1. didžiųjų Lietuvos miestų - Klaipėdos, Panevėžio, Kauno, Vilniaus miestų savivaldybėms po 19 namų;

3.2.2. Kelmės rajono ir Ignalinos rajono savivaldybėms, kurių Projektų įgyvendinimas viršija 80 procentų, po 30 namų;

3.2.3. Biržų rajono, Molėtų rajono, Panevėžio rajono savivaldybėms, kurių Projektų įgyvendinimas siekia nuo 60 iki 80 procentų, po 19 namų;

3.2.4. Alytaus miesto, Anykščių rajono, Elektrėnų, Joniškio rajono, Kauno rajono, Kupiškio rajono, Šalčininkų rajono, Tauragės rajono, Šilutės rajono, Skuodo rajono, Telšių rajono, Utenos rajono; Šilalės rajono, Švenčionių rajono savivaldybėms, kurių Projektų įgyvendinimas siekia nuo 40 iki 60 procentų, po 9 namus;

3.2.5. Akmenės rajono, Alytaus rajono, Birštono, Druskininkų, Jonavos rajono, Jurbarko rajono, Kėdainių rajono, Kretingos rajono, Marijampolės, Pasvalio rajono, Plungės rajono, Prienų rajono, Raseinių rajono, Rietavo, Šiaulių miesto, Šiaulių rajono, Ukmergės rajono, Varėnos rajono, Vilkaviškio rajono, Lazdijų rajono savivaldybėms, kurių Projektų įgyvendinimas siekia nuo 20 iki 40 procentų, po 7 namus;

3.2.6. Kalvarijos, Kazlų Rūdos, Neringos miesto, Pagėgių, Visagino savivaldybėms, kurios nėra baigusios įgyvendinti nei vieno Projekto, po 1 namą;

3.2.7. likusioms 12 savivaldybių - po 3 namus.

4. N u s t a t a u tokius specialiuosius reikalavimus Projektams:

4.1. pareiškėjai vykdo galimų atnaujinti namų atranką pagal bendrojo naudojimo objektų valdytojų ar Projekto įgyvendinimo administratorių arba savivaldybės programos įgyvendinimo administratorių teikiamus pasiūlymus;

4.2. pareiškėjams, atrenkant namus rekomenduotina atsižvelgti į daugumos butų ir kitų patalpų savininkų išreikštą pritarimą atnaujinti namą, į tai, ar pasiūlyme nurodytas namas numatomas įtraukti (įtrauktas) į savivaldybės kvartalų energinio efektyvumo didinimo programas, didžiausią metinį šilumos energijos suvartojimą namuose ir šiuo įsakymu savivaldybei nustatytą paraiškų atnaujinti (modernizuoti) namus skaičių;

4.3. pagal šį kvietimą parengtų Projektų įgyvendinimas finansuojamas nuo 2017 m. I pusmečio.

5. N u s t a t a u, kad pareiškėjai namų bendrojo naudojimo objektų valdytojų, butų ir kitų patalpų savininkų sprendimu pagal pavedimo sutartį veikiančio asmens, teikiančio Projekto įgyvendinimo administravimo paslaugas, ar savivaldybės programos įgyvendinimo administratoriaus parengtas paraiškas teikia viešajai įstaigai Būsto energijos taupymo agentūrai (toliau – Agentūra) Paraiškų atrankos apraše nustatyta tvarka.

Aplinkos ministras Kęstutis Trečiokas

|  |
| --- |
| Lietuvos Respublikos aplinkos ministro 2016 m. rugpjūčio 26 d. įsakymo Nr. D1-568priedas |
| Savivaldybė | Suderinti investicijų planai, vnt. | Baigtų projektų skaičius | Parengtų ir įgyvendintų projektų santykis | Paraiškų skaičius |
| Kelmės rajono savivaldybė | 31 | 27 | 87,10 | 30 |
| Ignalinos rajono savivaldybė | 88 | 76 | 86,36 | 30 |
| Molėtų rajono savivaldybė | 52 | 40 | 76,92 | 19 |
| Biržų rajono savivaldybė | 36 | 25 | 69,44 | 19 |
| Panevėžio rajono savivaldybė | 40 | 24 | 60,00 | 19 |
| Panevėžio miesto savivaldybė | 93 | 31 | 33,33 | 19 |
| Klaipėdos miesto savivaldybė | 182 | 60 | 32,97 | 19 |
| Kauno miesto savivaldybė | 298 | 62 | 20,81 | 19 |
| Vilniaus miesto savivaldybė | 401 | 73 | 18,20 | 19 |
| Švenčionių rajono savivaldybė | 18 | 10 | 55,56 | 9 |
| Anykščių rajono savivaldybė | 47 | 26 | 55,32 | 9 |
| Tauragės rajono savivaldybė | 72 | 39 | 54,17 | 9 |
| Joniškio rajono savivaldybė | 39 | 21 | 53,85 | 9 |
| Šalčininkų rajono savivaldybė | 15 | 8 | 53,33 | 9 |
| Skuodo rajono savivaldybė | 4 | 2 | 50,00 | 9 |
| Šilutės rajono savivaldybė | 34 | 16 | 47,06 | 9 |
| Utenos rajono savivaldybė | 34 | 16 | 47,06 | 9 |
| Kauno rajono savivaldybė | 71 | 33 | 46,48 | 9 |
| Alytaus miesto savivaldybė | 69 | 32 | 46,38 | 9 |
| Elektrėnų savivaldybė | 26 | 12 | 46,15 | 9 |
| Kupiškio rajono savivaldybė | 46 | 20 | 43,48 | 9 |
| Telšių rajono savivaldybė | 58 | 24 | 41,38 | 9 |
| Šilalės rajono savivaldybė | 27 | 11 | 40,74 | 9 |
| Prienų rajono savivaldybė | 46 | 18 | 39,13 | 7 |
| Jurbarko rajono savivaldybė | 62 | 23 | 37,10 | 7 |
| Ukmergės rajono savivaldybė | 73 | 27 | 36,99 | 7 |
| Varėnos rajono savivaldybė | 63 | 23 | 36,51 | 7 |
| Šiaulių miesto savivaldybė | 78 | 28 | 35,90 | 7 |
| Vilkaviškio rajono savivaldybė | 52 | 18 | 34,62 | 7 |
| Jonavos rajono savivaldybė | 106 | 35 | 33,02 | 7 |
| Kėdainių rajono savivaldybė | 48 | 15 | 31,25 | 7 |
| Druskininkų savivaldybė | 148 | 44 | 29,73 | 7 |
| Alytaus rajono savivaldybė | 28 | 8 | 28,57 | 7 |
| Rietavo savivaldybė | 14 | 4 | 28,57 | 7 |
| Raseinių rajono savivaldybė | 30 | 8 | 26,67 | 7 |
| Lazdijų rajono savivaldybė | 42 | 11 | 26,19 | 7 |
| Marijampolės savivaldybė | 88 | 23 | 26,14 | 7 |
| Plungės rajono savivaldybė | 70 | 18 | 25,71 | 7 |
| Akmenės rajono savivaldybė | 67 | 17 | 25,37 | 7 |
| Kretingos rajono savivaldybė | 37 | 9 | 24,32 | 7 |
| Šiaulių rajono savivaldybė | 49 | 11 | 22,45 | 7 |
| Birštono rajono savivaldybė | 41 | 9 | 21,95 | 7 |
| Pasvalio rajono savivaldybė | 35 | 7 | 20,00 | 7 |
| Pakruojo rajono savivaldybė | 42 | 8 | 19,05 | 3 |
| Mažeikių rajono savivaldybė | 97 | 18 | 18,56 | 3 |
| Palangos miesto savivaldybė | 80 | 14 | 17,50 | 3 |
| Radviliškio rajono savivaldybė | 40 | 7 | 17,50 | 3 |
| Šakių rajono savivaldybė | 45 | 7 | 15,56 | 3 |
| Rokiškio rajono savivaldybė | 40 | 6 | 15,00 | 3 |
| Trakų rajono savivaldybė | 44 | 6 | 13,64 | 3 |
| Klaipėdos rajono savivaldybė | 46 | 5 | 10,87 | 3 |
| Vilniaus rajono savivaldybė | 29 | 3 | 10,34 | 3 |
| Širvintų rajono savivaldybė | 10 | 1 | 10,00 | 3 |
| Zarasų rajono savivaldybė | 88 | 3 | 3,41 | 3 |
| Kaišiadorių rajono savivaldybė | 41 | 1 | 2,44 | 3 |
| Kalvarijos savivaldybė | 9 |  |  | 1 |
| Kazlų Rūdos savivaldybė | 6 |  |  | 1 |
| Neringos miesto savivaldybė | 13 |  |  | 1 |
| Pagėgių savivaldybė | 11 |  |  | 1 |
| Visagino savivaldybė | 60 |  |  | 1 |
|  |  |  | Viso: | 500 |